**Antoine Galland** (født 4. april 1646 i Rollot i Picardie, død 17. februar 1715 i Paris) var en fransk orientalist og numismatiker, og den første europeiske oversetter av den arabiske eventyrsamlingen *Tusen og én natt*. Samlingen utkom i tolv bind mellom 1704 og 1717, og fikk stor betydning i europeisk litteraturhistorie og for europeeres holdninger til den islamske verden.

Liv og virke
------------

### Bakgrunn

Galland stammet fra en familie av småbønder. Han mistet sin far da han var fire år. Som tiåring lærte han seg gammelgresk, latin og hebraisk i Noyon. 
Senere studerte han ved Collège Royal og Sorbonne i Paris. H

### Karriere

ans fremragende greskkunnskaper førte til at den daværende franske sendemannen, Marquis de Nointel, i 1670 overtalte ham til komme til Konstantinopel, hvor han ble i fem år. Der, og senere andre steder, tilegnet han seg ytterligere språkkunnskaper. Etterhvert lærte han seg grundig både arabisk, tyskisk og persisk, og gjorde seg kjent med disse språkenes litteratur. I Konstantinopel la han også grunnlaget for sin betydelige myntsamling.

I 1676 reiste Galland til Jerusalem, for å undersøke, registrere og skissere gamle minnesmerker og innskrifter. I samme hensikt dro han i 1679 til Levanten på oppdrag fra Det franske ostindiakompaniet.

Etter tilbakekomsten i 1701 ble han medlem av Académie des Inscriptions et Belles-Lettres og i 1709 professor i arabisk språk ved Collège de France. 

Hovedmaterialet til *Tusen og én natt* fant Galland i et syrisk manuskript fra 1300-tallet. De første to bindene av hans oversettelse, under navnet *Mille et Une Nuit*, utkom i 1704. Det tolvte og siste bindet utkom posthumt, i 1717. Han oversatte første del av verket utelukkende fra det syriskspråklige manuskriuptet, men i 1709 fikk han ytterligere materiale på 14 eventyr, fortalt til seg muntlig, av den maronittiske lærde Youhenna («Hanna») Diab fra Aleppo i Syria. Blant de eventyr han fikk av denne munken tok han inn i sitt verk syv, blant annet *Aladdin og den magiske lampen* og *Ali Baba.'* 

Han døde 17. februar 1715 i Paris.

Referanser
----------

1. 1 2   FINA Wiki, FINA Wiki ID 414, besøkt 3. desember 2020[Hentet fra Wikidata]
2. ↑   Vegetti Catalog of Fantastic Literature, Vegetti Catalog of Fantastic Literature NILF ID 12110[Hentet fra Wikidata]
3. ↑   Brockhaus Enzyklopädie, Brockhaus Online-Enzyklopädie-id galland-antoine[Hentet fra Wikidata]
4. ↑   Internet Speculative Fiction Database, ISFDB forfatter-ID 163657, besøkt 9. oktober 2017[Hentet fra Wikidata]
5. ↑   annuaire prosopographique: la France savante, «Antoine Galland», CTHS person-ID 100187[Hentet fra Wikidata]
6. ↑   Autorités BnF, data.bnf.fr, besøkt 10. oktober 2015[Hentet fra Wikidata]
7. ↑   AlKindi, General Diamond Catalogue ID 2456[Hentet fra Wikidata]

Eksterne lenker
---------------

* (en) Antoine Galland – kategori av bilder, video eller lyd på Commons Rediger på Wikidata

* (en) Antoine Galland – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** Deutsche Biographie **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NKC **·** ICCU **·** BNE **·** MusicBrainz
 |